A4-0120/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο που αφορά τη στρατηγική για τη μείωση των εκπομπών μεθανίου (COM(96)0557 - C4-0001/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0557 - C4-0001/97),

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου καθώς και της Επιτροπής Έρευνας, Τεχνολογικής Ανάπτυξης και Ενέργειας (A4-0120/98),

Α. έχοντας υπόψη τις δεσμεύσεις που ανέλαβε η ΕΕ τόσο στο πλαίσιο της συνθήκης του Μάαστριχτ όσο και στο πλαίσιο της συνθήκης του Άμστερνταμ όσον αφορά τη βιώσιμη ανάπτυξη και, εν κατακλείδι, τις δράσεις που πρόκειται να αναληφθούν με στόχο τη μείωση της ατμοσφαιρικής ρύπανσης,

Β. λαμβάνοντας υπόψη τους προσανατολισμούς που όρισε η Σύμβαση που υπογράφηκε τον Ιούνιο 1992 ((ΕΕ L 33 της 7.2.1994, σελ.13)) των Ηνωμένων Εθνών για τις κλιματολογικές μεταβολές (1993),

Γ. έχοντας υπόψη τις διατάξεις του πέμπτου προγράμματος-πλαισίου δράσεως για θέματα περιβάλλοντος «προς μια βιώσιμη ανάπτυξη» ((ΕΕ C 138 της 17.5.1993, σελ. 5)) που αφορούν τη δημιουργία μηχανισμού επιτήρησης των εκπομπών CO2 και των λοιπών αερίων που προκαλούν το φαινόμενο του θερμοκηπίου στην Κοινότητα ((ΕΕ L 167 της 9.7.1993, σελ. 31)),

Δ. λαμβάνοντας υπόψη τα συμπεράσματα του Συμβουλίου των υπουργών περιβάλλοντος του Δεκεμβρίου 1994 όσον αφορά την υιοθέτηση μιας ενδεχόμενης στρατηγικής περιορισμού των αερίων πλην του CO2 που προκαλούν το φαινόμενο του θερμοκηπίου και ειδικότερα του μεθανίου και του ημιοξειδίου του αζώτου,

Ε. έχοντας υπόψη τη συμφωνία που επετεύχθη στη Διάσκεψη των Ηνωμένων Εθνών στο Κυότο για την Αλλαγή του Κλίματος,

ΣΤ. λαμβάνοντας υπόψη τους όρους για τις εκπομπές μεθανίου που έθεσε η διακυβερνητική ομάδα για τις κλιματολογικές μεταβολές, που δημιουργήθηκε στα πλαίσια της εντολής του Βερολίνου,

Ζ. έχοντας επίγνωση της ηυξημένης αποτελεσματικότητας της δράσεως για την αντιμετώπιση των συναφών με την ανθρώπινη δραστηριότητα πηγών παραγωγής μεθανίου και τούτο τόσο διότι οι πηγές αυτές παράγουν ένα μεγάλο μέρος του συνολικού όγκου του μεθανίου όσο και λόγο της βραχείας διάρκειας ζωής του αερίου αυτού,

Η. κρίνοντας ανησυχητική την σχετική καθυστέρηση της Ευρωπαϊκής Ένωσης όσον αφορά τη λήψη μέτρων και την ανάληψη δράσεων με στόχο τη μείωση των εκπομπών μεθανίου,

Θ. αξιολογώντας σημαντικότατες τις συστάσεις που εμπεριέχονται στην ανακοίνωση για την ανάληψη δράσεων προκειμένου να αντιμετωπισθούν τρεις κύριες πηγές εκπομπής μεθανίου που είναι η κτηνοτροφία, οι χώροι υγειονομικής ταφής και η χρήση πηγών ενεργείας που προέρχεται από ορυκτά καύσιμα, θεωρώντας όμως ότι πρέπει να επιδειχθεί ενδιαφέρον και για άλλες συμπληρωματικές πτυχές όπως π.χ. για άλλες γεωργικές δραστηριότητες (ορυζοκαλλιέργεια, φωτιές θάμνων), για άλλες πηγές ενέργειας όπως είναι τα αποθέματα άνθρακος, για άλλους τομείς που χρήζουν διερεύνησης όπως είναι οι εκπομπές που προέρχονται από τους ωκεανούς ή και για την εφεύρεση εργαλείων και μηχανημάτων που έχουν σχέση με τη χρήση του μεθανίου,

Ι. έχοντας υπόψη τα σοβαρά προβλήματα διαρροής μεθανίου από μεγάλο μέρος του παλαιότερου δικτύου πετρελαιαγωγών της πρώην Σοβιετικής Ένωσης,

ΙΑ. έχοντας υπόψη ότι η πρόσβαση στους πετρελαιαγωγούς έχει μεγάλη σημασία για τη χρήση χώρων υγειονομικής ταφής και άλλων πηγών μεθανίου,

ΙΒ. κρίνοντας ότι έχει τεράστια σημασία η συμμετοχή του πληθυσμού στην προσπάθεια αυτή πράγμα που μπορεί να επιτευχθεί με την ευαισθητοποίησή του για την έκταση του προβλήματος, ώστε να συνειδητοποιήσει ότι είναι αναγκαίο να αλλάξει συμπεριφορά σε τομείς όπως η διαχείριση των αποβλήτων,

1. εκφράζει την ικανοποίησή της για το έγγραφο στρατηγικής της Επιτροπής, λαμβάνοντας υπόψη ότι η πρωτοβουλία που αποσκοπεί στη μείωση των εκπομπών μεθανίου, λόγω των ιδιαίτερα δραστικών ιδιοτήτων αυτού του αερίου επί του κλίματος,είναι πολύ κατάλληλη για να αντιμετωπίσει το φαινόμενο θερμοκηπίου[semigr ]

2. κρίνει σκόπιμη την εκπόνηση λεπτομερούς μελέτης που θα αξιολογεί τη σημασία και τις επιπτώσεις τόσον των προερχομένων από φυσικές αιτίες όσο και των προερχομένων από την ανθρώπινη δραστηριότητα εκπομπών μεθανίου στο έδαφος της ΕΕ[semigr ]

3. λόγω της σημασίας του προβλήματος, θεωρεί ότι υφίσταται επείγουσα ανάγκη, να παρουσιάσει η Επιτροπή μια σειρά συστάσεων επί νομοθετικού, οικονομικού και κοινωνικού επιπέδου που θα αφορούν όλες τις πηγές του μεθανίου χωρίς να περιορισθεί στις τρεις προαναφερθείσες πηγές και τούτο με στόχο να συμβάλει, μέσω συγκεκριμένων προτάσεων και στα πλαίσια ενός συγκεκριμένου χρονοδιαγράμματος στην ουσιαστική μείωση των εκπομπών μεθανίου[semigr ]

4. καλεί την Επιτροπή, να μεταφέρει τις απόψεις της και τα αιτήματά της στην διεθνή συζήτηση π.χ. στη Διάσκεψη για το Κλίμα στο Κυότο και να λάβει υπόψη τον προβληματισμό που θα αναπτυχθεί σε αυτήν[semigr ]

5. καλεί την Επιτροπή να προετοιμάσει τη δημιουργία μίας ευρωπαϊκής υπηρεσίας για το κλίμα με στόχο να συντονίσει τα δημόσια και τα ιδιωτικά μέτρα στον τομέα της προστασίας του κλίματος και να υποβάλει έκθεση στο Κοινοβούλιο για την πρόοδο και τα εμπόδια που συναντήθηκαν στον εν λόγω τομέα[semigr ]

6. κρίνει λογική την πρόταση της Επιτροπής όσον αφορά την επεξεργασία προγραμμάτων και την ανάληψη πρωτοβουλιών που θα έχουν ως στόχο την συλλογή μεθανίου που προέρχεται από τα κοιτάσματα άνθρακος και τους χώρους υγειονομικής ταφής. Τα προγράμματα αυτά παραγωγής ενεργείας θα πρέπει να ενσωματωθούν στις επί του παρόντος εφαρμοζόμενες ευρωπαϊκές πολιτικές στον τομέα αυτό[semigr ]

7. η πρόσβαση στους πετρελαιαγωγούς πρέπει να επιτρέπεται για κατάλληλες από τεχνική άποψη πηγές μεθανίου, όπως χώροι υγειονομικής ταφής ή μεθάνιο από ανθρακωρυχεία[semigr ]

8. θεωρεί σκόπιμο να επεξεργασθεί η Επιτροπή ένα σχέδιο δράσης που θα έχει ως στόχο τον περιορισμό των εκπομπών μεθανίου που δεν είναι δυνατόν να τύχουν περαιτέρω εκμετάλλευσης όπως είναι οι εκπομπές που προέρχονται από τους ορυζώνες, τις διαρροές των αγωγών μεταφοράς φυσικού αερίου καθώς και από την καύση ορυκτών πηγών παραγωγής ενέργειας[semigr ]

9. ζητεί από την Επιτροπή να εξασφαλίσει ότι κατά τη διάθεση κονδυλίων της ΕΕ σε τρίτες χώρες όπως η πρώην Σοβιετική Ένωση θα δοθεί η δέουσα προσοχή σε προγράμματα επιδιόρθωσης για τους παλαιούς πετρελαιαγωγούς [semigr ]

10. ζητεί από την Επιτροπή να παρουσιάσει προτάσεις για την φορολογική ελάφρυνση των ευρωπαϊκών επιχειρήσεων, που συμβάλλουν με τρόπο σαφή σε τρίτες χώρες για την μείωση των εκπομπών μεθανίου[semigr ]

11. καλεί την Επιτροπή να εγκρίνει συγκεκριμένες τιμές μείωσης των εν λόγω αερίων και να συμπεριλάβει τα μέτρα που προτείνει σε ένα ειδικό πρόγραμμα δράσης σύμφωνα με ένα προκαθορισμένο χρονοδιάγραμμα[semigr ]

12. ζητεί από την Επιτροπή να παρουσιάσει καινοτόμες προτάσεις σχετικά με τη νομοθεσία που θα εφαρμόζεται στα απόβλητα ενόψει της μείωσης αυτών καθώς και την μείωση των εκπομπών χάρις στον κατάλληλο εξοπλισμό των χώρων υγειονομικής ταφής που υπάρχουν ή την δημιουργία κριτηρίων έγκρισης για νέους χώρους υγειονομικής ταφής[semigr ]

13. γνωρίζει τη σημασία του προβλήματος των εκπομπών μεθανίου και θεωρεί ότι το πρόβλημα αυτό πρέπει να περιληφθεί στα διάφορα στοιχεία αξιολόγησης των προτάσεων της μεταρρύθμισης της σημερινής κοινής αγροτικής πολιτικής, σε αναλογία με τα άλλα στοιχεία που αφορούν τις περιβαλλοντικές επιπτώσεις[semigr ]

14. υπογραμμίζει ωστόσο ότι ο περιορισμός του αριθμού των ζώων (πράγμα που ήδη συμβαίνει λόγω της εισαγωγής των γαλακτοκομικών ποσοστώσεων, της εμφάνισης της ΣΕΒ, της λήψης μέτρων υπέρ της εκτατικής παραγωγής) δεν φαίνεται μια λύση που μπορεί να εφαρμόζεται επ' άπειρον, δεδομένου ότι αυτός ο περιορισμός στην Ευρωπαϊκή Ένωση θα σήμαινε, αυτόματα, αντίστοιχη αύξηση των ζώων σε τρίτες ανταγωνιστικές χώρες και, κατά συνέπεια, ο συνολικός απολογισμός δεν θα άλλαζε κατά πολύ[semigr ]

15. θεωρεί ότι ακόμη και η αύξηση της ζωϊκής παραγωγικότητας δεν είναι μια εύκολη λύση, λόγω των επιπτώσεών της στο περιβάλλον (συγκέντρωση των πτηνοτροφικών εκμεταλλεύσεων) και στην καλή μεταχείριση των ζώων[semigr ] ότι θα έπρεπε να πραγματοποιηθούν ενδελεχείς μελέτες με στόχο τη βελτίωση της διατροφής των ζώων όσον αφορά τις εκπομπές μεθανίου[semigr ]

16. θεωρεί ότι καλύτερες ακόμη προοπτικές μοιάζει να παρουσιάζει η διαχείριση των αποβλήτων των κτηνοτροφικών εκμεταλλεύσεων, η οποία αφορά όλες τις περιοχές εντατικής παραγωγής, εφόσον τα απόβλητα αυτά έχουν ρυπαντικά αποτελέσματα[semigr ] και ότι η γενίκευση των συστημάτων ανάκτησης και χρησιμοποίησης των ζωϊκών αποβλήτων με σκοπό την παραγωγή ενέργειας θα έπρεπε να καταστεί πρωταρχικός στόχος σε όλη την Ένωση[semigr ]

17. θεωρεί ότι θα πρέπει να δοθεί έμφαση, στα πλαίσια της συζήτησης για την επεξεργασία και την έγκριση του πέμπτου προγράμματος-πλαισίου για την έρευνα, στις ερευνητικές εργασίες που αφορούν τον έλεγχο και τον περιορισμό των εκπομπών μεθανίου καθώς και την εκμετάλλευσή τους, ανεξάρτητα εάν οι εκπομπές αυτές προέρχονται από φυσικές πηγές ή αν οφείλονται στην ανθρώπινη δραστηριότητα και ότι θα πρέπει σχετικώς να ληφθούν υπόψη τόσο οι επιστημονικές και τεχνικές πτυχές όσο και κοινωνικές και οικονομικές παράμετροι[semigr ]

18. ζητεί από την Επιτροπή να αναλάβει την εκπόνηση μελέτης για τις ένυδρες ενώσεις μεθανίου

19. θεωρεί ότι είναι απαραίτητο να ενισχυθούν σημαντικά οι προσπάθειες στον τομέα της έρευνας ενόψει της μείωσης των εκπομπών του μεθανίου που προέρχεται από τα ανθρακωρυχεία και τονίζει το δυναμικό έρευνας που προκύπτει λόγω του γεγονότος της ύπαρξης θεμάτων που δεν έχουν ακόμη λυθεί και που αφορούν τη συμβολή της ζωϊκής πέψης και της ζωϊκής κοπριάς στο πρόβλημα του φαινομένου θερμοκηπίου λόγω των εκπομπών μεθανίου που προκύπτουν[semigr ]

20. προτείνει την θέσπιση, επί ευρωπαϊκού επιπέδου μιας, σειράς ρυθμιστικών διατάξεων που θα ενθαρρύνουν και θα προωθούν όλες τις δράσεις οι οποίες μπορούν αμέσως ή εμμέσως να συμβάλλουν στην μείωση των εκπομπών μεθανίου[semigr ]

21. είναι της άποψης ότι η ευαισθητοποίηση των πολιτών όσον αφορά τον περιορισμό των εκπομπών μεθανίου αποτελεί σημαντική παράμετρο για την επιτυχία της προσπάθειας αυτής, καλεί δε την Ευρωπαϊκή Επιτροπή να διευκολύνει την εν λόγω διαδικασία με την έκδοση συστάσεων προς τον εκπαιδευτικό τομέα καθώς και προς όλους όσοι είναι επιφορτισμένοι με την ευαισθητοποίηση της κοινής γνώμης δια μέσου των μέσων μαζικής ενημέρωσης[semigr ]

22. προτείνει την δρομολόγηση στο Ευρωπαϊκό Κοινοβούλιο μιας ετήσιας συζήτησης σχετικά με το βαθμό υλοποίησης όλων των θεσπιζομένων μέτρων καθώς και σχετικά με την προοδευτική συμβολή τους στον περιορισμό των εκπομπών μεθανίου επί ευρωπαϊκού εδάφους[semigr ]

23. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.